Ritratt: Muntaġġ: Facebook Bjorn Formosa / Canva .td_uid_2_61794792d7cd5_rand.td-a-rec-img{text-align:left}.td_uid_2_61794792d7cd5_rand.td-a-rec-img img{margin:0 auto 0 0} Fil-15 ta' Ottubru l-koppja Paul u Elizabeth Azzopardi ċċelebraw il-50 sena anniversarju mindu wegħdu mħabbithom lil xulxin. Paul u Elizabeth bdew joħorġu flimkien meta hi kellha 16-il sena filwaqt li Paul kellu 20. Paul kien jaħdem fuq il-ħanut li kienet taħdem fih Elizabeth. Minn hemm kien raha u kien ħa grazzja magħha. Bdew joħorġu flimkien u f'Ottubru tal-1971 iżżewġu. Huma kellhom tewmin u llum il-ġurnata huma nanniet ta' 4! Biex jiċċelebraw l-anniversarju tagħhom Paul u Elizabeth organizzaw ikla bil-qligħ kollu imur għall-proġetti l-ġodda ta' ALS Malta . Huma għaddew il-flus miġbura lil Bjorn Formosa li ddeskriva lil Paul u lil Elizabeth bħala "ġmiel ta' koppja". "Kemm ħadt pjaċir niltaqa' ma' Elizabeth u Paul, koppja li għadhom kemm iċċelebraw 50 sena miżżewġin! Xi ġmiel ta' koppja, mimlija mħabba," qal Bjorn. Paul u Elizabeth ħaqqhom kull tifħir għal mod kif iddeċidew li jiċċelebraw l-anniversarju tal-avveniment tant importanti f'ħajjithom. Nawgurawlhom l-isbaħ xewqat għal aktar snin ta' mħabba. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61794792d81dc_rand.td-a-rec-img{text-align:left}.td_uid_3_61794792d81dc_rand.td-a-rec-img img{margin:0 auto 0 0}